kardosdrur/scandi-wiki huggingface dataset:
David Weightman

David Weightman (født 28. september 1971 i Brisbane) er en australsk tidligere roer.

Weightman deltog sammen med Robert Scott i toer uden styrmand ved OL 1996 i Atlanta, hvor de vandt deres indledende heat og deres semifinale. I finalen blev de besejret med næsten et sekund af Steve Redgrave og Matthew Pinsent fra Storbritannien, mens franskmændene Michel Andrieux og Jean-Christophe Rolland tog bronzemedaljerne over et sekund efter australierne.

OL-medaljer 
 1996:  Sølv i toer uden styrmand

Referencer

Eksterne henvisninger 

Roere fra Australien
Personer fra Brisbane
Deltagere for Australien ved sommer-OL 1996
Olympiske sølvmedaljevindere fra Australien
Robert Scott (roer)

Robert "Rob" Geoffrey Scott (født 5. august 1969 i Perth) er en australsk tidligere roer.

Scott deltog første gang ved de olympiske lege i 1992 i Barcelona, hvor han var med i den australske otter, der efter en andenplads i indledende heat, blev treer i semifinalen, inden båden endte på en femteplads i A-finalen.

Ved OL 1996 i Atlanta stillede han op i toer uden styrmand sammen med David Weightman, og parret vandt deres indledende heat og semifinaleheat. I finalen hentede de sølvmedaljer efter at være blevet besejret med næsten et sekund af Steve Redgrave og Matthew Pinsent fra Storbritannien, mens de selv var over et sekund hurtigere end franskmændene Michel Andrieux og Jean-Christophe Rolland på bronzepladsen.

Scott er gift med den australske vandpolospiller, Liz Weekes, der var med til at vinde guld ved OL 2000 i Sydney.

OL-medaljer 
 1996:  Sølv i toer uden styrmand

Referencer

Eksterne henvisninger 

Roere fra Australien
Personer fra Perth
Deltagere for Australien ved sommer-OL 1992
Deltagere for Australien ved sommer-OL 1996
Olympiske sølvmedaljevindere fra Australien
Colin von Ettingshausen

Colin von Ettingshausen (født 11. august 1971 i Düsseldorf) er en tysk tidligere roer.

Von Ettingshausen deltog sammen med Peter Hoeltzenbein i toer uden styrmand ved OL 1992 i Barcelona. Her vandt de deres indledende heat og kvalificerede sig til finalen med en andenplads i semifinalen. I finalen var briterne Steve Redgrave og Matthew Pinsent overlegne og vandt med mere end fem sekunder ned til Hoeltzenbein og von Ettinghausen på andenpladsen, mens slovenerne Iztok Čop og Denis Žvegelj tog bronzemedaljerne.

Von Ettingshausen vandt desuden VM-guld i otter i 1993 i Tjekkiet. Han deltog i OL 1996 i Atlanta i toer uden styrmand, men blev blot nummer femten.

OL-medaljer 
 1992:  Sølv i toer uden styrmand

Referencer

Eksterne henvisninger 

Roere fra Tyskland
Personer fra Düsseldorf
Deltagere for Tyskland ved sommer-OL 1992
Deltagere for Tyskland ved sommer-OL 1996
Olympiske sølvmedaljevindere fra Tyskland
Peter Hoeltzenbein

Peter Hoeltzenbein (født 7. april 1971 i Münster) er en tysk tidligere roer.

Hoeltzenbein deltog sammen med Colin von Ettingshausen i toer uden styrmand ved OL 1992 i Barcelona. Her vandt de deres indledende heat og kvalificerede sig til finalen med en andenplads i semifinalen. I finalen var briterne Steve Redgrave og Matthew Pinsent overlegne og vandt med mere end fem sekunder ned til Hoeltzenbein og von Ettinghausen på andenpladsen, mens slovenerne Iztok Čop og Denis Žvegelj tog bronzemedaljerne.

Hoeltzenbein vandt desuden VM-guld i otter i 1993 i Tjekkiet samt sølv i toer uden styrmand i 1994 i USA, denne gang sammen med Thorsten Streppelhoff.

I sit civile liv blev Hoeltzenbein jurist med speciale i sportsjura.

OL-medaljer 
 1992:  Sølv i toer uden styrmand

Referencer

Eksterne henvisninger 

Roere fra Tyskland
Personer fra Münster
Deltagere for Tyskland ved sommer-OL 1992
Olympiske sølvmedaljevindere fra Tyskland
Dănuț Dobre

Dănuț Dobre (født 20. februar 1967 i Fetești, Rumænien) er en rumænsk tidligere roer og dobbelt olympisk medaljevinder.

Dobre vandt, som makker til Dragoș Neagu, sølv i toer uden styrmand ved OL 1988 i Seoul, efter en finale, hvor rumænerne kun blev besejret af Steve Redgrave og Andy Holmes fra Storbritannien. Jugoslaverne Sadik Mujkič og Bojan Prešern tog bronzemedaljerne. Fire år senere var han en del af den rumænske otter, der vandt sølv ved OL 1992 i Barcelona.

Dobre vandt desuden to VM-sølvmedaljer, en i toer uden styrmand ved VM 1987 i København, og en i firer med styrmand ved VM 1991 i Wien.

OL-medaljer 
 1988:  Sølv i toer uden styrmand
 1992:  Sølv i otter

Referencer

Eksterne henvisninger 

Roere fra Rumænien
Olympiske sølvmedaljevindere fra Rumænien 
Medaljevindere ved sommer-OL 1988
Medaljevindere ved sommer-OL 1992
Dragoș Neagu

Dragoș Neagu (født 28. februar 1967 i Bukarest, Rumænien) er en rumænsk tidligere roer.

Neagu vandt, som makker til Dănuț Dobre, sølv i toer uden styrmand ved OL 1988 i Seoul, efter en finale, hvor rumænerne kun blev besejret af Steve Redgrave og Andy Holmes fra Storbritannien. Jugoslaverne Sadik Mujkič og Bojan Prešern tog bronzemedaljerne. Han deltog også i samme disciplin ved OL 1992 i Barcelona, hvor den rumænske båd dog ikke kvalificerede sig til finalen.

Neague vandt desuden fire VM-medaljer gennem karrieren, heriblandt en sølvmedalje i toer uden styrmand ved VM 1987 i København.

OL-medaljer 
 1988:  Sølv i toer uden styrmand

Referencer

Eksterne henvisninger 

Roere fra Rumænien
Personer fra Bukarest
Olympiske medaljevindere i roning 
Olympiske sølvmedaljevindere fra Rumænien 
Medaljevindere ved sommer-OL 1988
Fernando Climent

Fernando Climent Huerta (født 27. maj 1958 i Coria del Río) er en spansk tidligere roer.

Climents første store internationale resultat kom i 1977, hvor han var med til at vinde VM-sølv i letvægtsottere. To år senere blev det til VM-guld i samme disciplin, mens det blev til bronze for spanierne med Climent i 1980, 1981 og 1982. 

Climent deltog i fire olympiske lege i sin karriere. Første gang var i 1984 i Los Angeles, hvor han sammen med Luis María Lasúrtegui roede toer uden styrmand, og duoen blev nummer to i både indledende heat og i semifinalen. Her blev de besejret med under et halvt sekund af Petru Iosub og Valer Toma fra Rumænien. I finalen var rumænerne igen for stærke og sejrede denne gang med mere end tre sekunder, mens spanierne blev nummer to, og nordmændene Hans Magnus Grepperud og Sverre Løken tog bronzemedaljerne, yderligere næsten tre sekunder bagud.

Ved VM i 1985 og 1986 vandt Lasúrtegui og Climent bronzemedalje i samme disciplin.

Ved OL 1988 i Seoul stillede han igen op i toer uden styrmand sammen med Lasúrtegui. Her blev duoen nummer fire i indledende heat og igen i opsamlingsheatet. De var dermed ude af konkurrencen.

Efter OL i 1988 skiftede han tilbage til letvægtsklasserne, og han vandt sammen med José María De Marco sølv ved VM i letvægtsdobbeltsculler. Senere kom både Climent og De Marco med i letvægtsfireren, som i 1991 vandt VM-bronze. 

Ved OL 1992 i Barcelona roede Climent firer uden styrmand, som vandt deres indledende heat, men blev blot nummer fire i semifinalen, hvorfor spanierne måtte i B-finalen. Her blev de nummer tre og dermed samlet nummer ni.

Ved VM i 1993 roede han letvægtstoer sammen med Fernando Molina, og parret vandt her guld, en præstation de gentog året efter. Hans sidste OL var i 1996 i Atlanta, hvor han roede letvægtsfirer, og her blev spanierne nummer fem i indledende heat, nummer fire i opsamlingsheatet og måtte derpå i C-finalen, hvor de blev nummer to og dermed fik en samlet fjortendeplads.

OL-medaljer 
 1984:  Sølv i toer uden styrmand

Referencer

Eksterne henvisninger 

Roere fra Spanien
Deltagere for Spanien ved sommer-OL 1984
Deltagere for Spanien ved sommer-OL 1988
Deltagere for Spanien ved sommer-OL 1992
Deltagere for Spanien ved sommer-OL 1996
Olympiske sølvmedaljevindere fra Spanien
Luis María Lasúrtegui

Luis María Lasúrtegui Berridi (født 28. marts 1956 i Pasaia) er en spansk tidligere roer.

Lasúrtegui deltog i tre olympiske lege. Første gang var 1980 i Moskva, hvor han stillede op i firer med styrmand. Her havde en spanske båd bedste tid i indledende heat, men skønt de roede noget hurtigere i finalen, kunne de ikke følge med de bedste østeuropæiske mandskaber og blev nummer fire efter Østtyskland, Sovjetunionen og Polen.

Ved OL 1984 i Los Angeles stillede han op  i toer uden styrmand sammen med Fernando Climent, og duoen blev nummer to i både indledende heat og i semifinalen. Her blev de besejret med under et halvt sekund af Petru Iosub og Valer Toma fra Rumænien. I finalen var rumænerne igen for stærke og sejrede denne gang med mere end tre sekunder, mens spanierne blev nummer to, og nordmændene Hans Magnus Grepperud og Sverre Løken tog bronzemedaljerne, yderligere næsten tre sekunder bagud.

Ved VM i 1985 og 1986 vandt Lasúrtegui og Climent bronzemedalje i samme disciplin.

Hans sidste OL var i 1988 i Seoul, hvor han igen stillede op i toer uden styrmand sammen med Climent. Her blev duoen nummer fire i indledende heat og igen i opsamlingsheatet. De var dermed ude af konkurrencen.

OL-medaljer 
 1984:  Sølv i toer uden styrmand

Referencer

Eksterne henvisninger 

Roere fra Spanien
Deltagere for Spanien ved sommer-OL 1980
Deltagere for Spanien ved sommer-OL 1984
Deltagere for Spanien ved sommer-OL 1988
Olympiske sølvmedaljevindere fra Spanien
Jurij Pimenov

Jurij Igorevitj Pimenov (på russisk: Юрий Игорьевич Пименов) (29. marts 1958 - 19. april 2019) var en russisk roer, født i Moskva.

Pimenov vandt sølv i toer uden styrmand for Sovjetunionen ved OL 1980 i hjembyen Moskva. Hans makker i båden var hans tvillingebror Nikolaj Pimenov. Brødrene måtte i finalen se sig slået af et andet tvillingepar, Bernd og Jörg Landvoigt fra Østtyskland, mens briterne Charles Wiggin og Malcolm Carmichael tog bronzemedaljerne. Han havde ikke mulighed for at deltage ved OL 1984 i Los Angeles, som følge af kommunist-blokkens boykot af legene, men han deltog senere ved både OL 1988 i Seoul og ved OL 1992 i Barcelona.

Pimenov-brødrene vandt desuden tre VM-guldmedaljer i toer uden styrmand, i henholdsvis 1981, 1985 og 1986.

OL-medaljer 
 1980:  Sølv i toer uden styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Moskva
Nikolaj Pimenov

Nikolaj Igorevitj Pimenov (på russisk: Николай Игоревич Пименов) (født 29. marts 1958 i Moskva, Sovjetunionen) er en russisk tidligere roer.

Pimenov vandt sølv i toer uden styrmand for Sovjetunionen ved OL 1980 i hjembyen Moskva. Hans makker i båden var hans tvillingebror Jurij Pimenov. Brødrene måtte i finalen se sig slået af et andet tvillingepar, Bernd og Jörg Landvoigt fra Østtyskland, mens briterne Charles Wiggin og Malcolm Carmichael tog bronzemedaljerne. Han havde ikke mulighed for at deltage ved OL 1984 i Los Angeles, som følge af kommunist-blokkens boykot af legene, men han deltog senere ved både OL 1988 i Seoul og ved OL 1992 i Barcelona.

Pimenov-brødrene vandt desuden tre VM-guldmedaljer i toer uden styrmand, i henholdsvis 1981, 1985 og 1986.

OL-medaljer 
 1980:  Sølv i toer uden styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Moskva
Calvin Coffey

Calvin Thomas Coffey (født 21. januar 1951 i Norwich, Connecticut, USA) er en amerikansk tidligere roer.

Coffey vandt sølv i toer uden styrmand ved OL 1976 i Montreal. Hans makker i båden var Mike Staines. Amerikanerne blev i finalen besejret af de østtyske brødre Bernd og Jörg Landvoigt, mens Peter van Roye og Thomas Strauß fra Vesttyskland tog bronzemedaljerne. Det var den eneste udgave af OL han deltog i.

OL-medaljer 
 1976:  Sølv i toer uden styrmand

Referencer

Eksterne henvisninger 

Roere fra USA
Personer fra Connecticut
Mike Staines

Michael "Mike" Laurence Staines (født 30. maj 1949 i Guildford, England) er en amerikansk tidligere roer.

Staines vandt sølv i toer uden styrmand ved OL 1976 i Montreal. Hans makker i båden var Calvin Coffey. Amerikanerne blev i finalen besejret af de østtyske brødre Bernd og Jörg Landvoigt, mens Peter van Roye og Thomas Strauß fra Vesttyskland tog bronzemedaljerne. Han deltog også ved OL 1972, som del af den amerikanske toer med styrmand, der dog ikke nåede finalen.

OL-medaljer 
 1976:  Sølv i toer uden styrmand

Referencer

Eksterne henvisninger 

Roere fra USA
Heinrich Fischer

Heinrich "Heini" Fischer (født 12. januar 1950) er en schweizisk tidligere roer.

Fischer vandt sølv i toer uden styrmand ved OL 1972 i München. Hans makker i båden var Alfred Bachmann. Schweizerne blev i finalen besejret af østtyskerne Siegfried Brietzke og Wolfgang Mager, mens Roel Luynenburg og Ruud Stokvis fra Holland tog bronzemedaljerne. Det var det eneste OL han deltog i.

OL-medaljer 
 1972:  Sølv i toer uden styrmand

Referencer

Eksterne henvisninger 

Roere fra Schweiz
Olympiske medaljevindere i roning
Olympiske sølvmedaljevindere fra Schweiz
Medaljevindere ved sommer-OL 1972
Alfred Bachmann

Alfred "Fredy" Bachmann (født 31. marts 1945) er en schweizisk tidligere roer.

Bachmann vandt sølv i toer uden styrmand ved OL 1972 i München. Hans makker i båden var Heinrich Fischer. Schweizerne blev i finalen besejret af østtyskerne Siegfried Brietzke og Wolfgang Mager, mens Roel Luynenburg og Ruud Stokvis fra Holland tog bronzemedaljerne. Det var det eneste OL han deltog i.

OL-medaljer 
 1972:  Sølv i toer uden styrmand

Referencer

Eksterne henvisninger 

Roere fra Schweiz
Olympiske medaljevindere i roning
Olympiske sølvmedaljevindere fra Schweiz
Medaljevindere ved sommer-OL 1972
Larry Hough

Lawrence Alan "Larry" Hough (født 4. april 1944 i Janesville, Wisconsin, USA) er en amerikansk tidligere roer.

Hough vandt (sammen med Philip Johnson) sølv i toer uden styrmand ved OL 1968 i Mexico City. I finalen måtte den amerikanske båd se sig slået af østtyskerne Jörg Lucke og Heinz-Jürgen Bothe, mens Peter Christiansen og Ib Ivan Larsen fra Danmark tog bronzemedaljerne. Han deltog også i samme disciplin ved OL 1972 i München.

OL-medaljer 
 1968:  Sølv i toer uden styrmand

Referencer

Eksterne henvisninger 

Roere fra USA
Personer fra Wisconsin
Olympiske medaljevindere i roning
Medaljevindere ved sommer-OL 1968
Olympiske sølvmedaljevindere fra USA
Philip Johnson (roer)

Philip Anthony "Tony" Johnson (født 16. november 1940 i Washington, D.C., USA) er en amerikansk tidligere roer.

Johnson vandt (sammen med Larry Hough) sølv i toer uden styrmand ved OL 1968 i Mexico City. I finalen måtte den amerikanske båd se sig slået af østtyskerne Jörg Lucke og Heinz-Jürgen Bothe, mens Peter Christiansen og Ib Ivan Larsen fra Danmark tog bronzemedaljerne. Han deltog også i samme disciplin ved OL 1964 i Tokyo.

OL-medaljer 
 1968:  Sølv i toer uden styrmand

Referencer

Eksterne henvisninger 

Roere fra USA
Personer fra Washington D.C.
Steven Blaisse

Steven Joseph Blaisse (født 7. maj 1940, død 20. april 2001) var en hollandsk roer fra Amsterdam.

Ved OL 1960 i Rom deltog Blaisse sammen med Ernst Veenemans i toer uden styrmand. Parret blev nummer fire i indledende heat og nummer tre i opsamlingsheatet, hvilket ikke var nok til give adgang til semifinalen.

I 1964 blev parret europamestre i toer uden styrmand og var dermed blandt favoritterne ved OL samme år i Tokyo. Med sejr i indledende heat kvalificerede de sig til finalen, hvor de måtte se sig slået med omkring et halvt sekund af canadierne George Hungerford og Roger Jackson, mens Michael Schwan og Wolfgang Hottenrott fra Tyskland fik bronze.

OL-medaljer 
 1964:  Sølv i toer uden styrmand

Referencer

Eksterne henvisninger 

Roere fra Holland
Personer fra Amsterdam
Deltagere for Holland ved sommer-OL 1960
Deltagere for Holland ved sommer-OL 1964
Olympiske sølvmedaljevindere fra Holland
Ernst Veenemans

Ernst Willem Veenemans (født 18. marts 1940 i Haarlem, død 2. oktober 2017) var en hollandsk roer.

Ved OL 1960 i Rom deltog Veenemans sammen med Steven Blaisse i toer uden styrmand. Parret blev nummer fire i indledende heat og nummer tre i opsamlingsheatet, hvilket ikke var nok til give adgang til semifinalen.

I 1964 blev parret europamestre i toer uden styrmand og var dermed blandt favoritterne ved OL samme år i Tokyo. Med sejr i indledende heat kvalificerede de sig til finalen, hvor de måtte se sig slået med omkring et halvt sekund af canadierne George Hungerford og Roger Jackson, mens Michael Schwan og Wolfgang Hottenrott fra Tyskland fik bronze.

OL-medaljer 
 1964:  Sølv i toer uden styrmand

Referencer

Eksterne henvisninger 

Roere fra Holland
Personer fra Haarlem
Deltagere for Holland ved sommer-OL 1960
Deltagere for Holland ved sommer-OL 1964
Olympiske sølvmedaljevindere fra Holland
Josef Kloimstein

Josef Kloimstein (1. november 1929 - 15. november 2012) var en østrigsk roer og dobbelt olympisk medaljevinder.

Kloimstein vandt bronze i toer uden styrmand ved OL 1956 i Melbourne, som makker til Alfred Sageder. Fire år senere vandt parret sølv i samme disciplin ved OL 1960 i Rom. Han deltog også ved OL 1964 i Tokyo i disciplinen toer med styrmand.

OL-medaljer 
 1960:  Sølv i toer uden styrmand
 1956:  Bronze i toer uden styrmand

Referencer

Eksterne henvisninger 

Roere fra Østrig
Alfred Sageder

Alfred Sageder (29. september 1933 - 2017) var en østrigsk roer og dobbelt olympisk medaljevinder.

Sageder vandt bronze i toer uden styrmand ved OL 1956 i Melbourne, som makker til Josef Kloimstein. Fire år senere vandt parret sølv i samme disciplin ved OL 1960 i Rom. Han deltog også ved OL 1964 i Tokyo i disciplinen toer med styrmand.

OL-medaljer 
 1960:  Sølv i toer uden styrmand
 1956:  Bronze i toer uden styrmand

Referencer

Eksterne henvisninger 

Roere fra Østrig
Igor Buldakov

Igor Vasiljevitj Buldakov (på russisk: Игорь Васильевич Булдаков) (26. august 1930 - 30. april 1979) var en russisk roer.

Buldakov vandt sølv i toer uden styrmand for Sovjetunionen ved OL 1956 i Melbourne. Hans makker i båden var Viktor Ivanov. Parret blev i finalen slået af amerikanerne James Fifer og Duvall Hecht, mens Josef Klomstein og Alfred Sageder fra Østrig fik bronze. Det var det eneste OL Buldakov deltog i.

Buldakov og Ivanov vandt desuden hele tre EM-guldmedaljer i toer uden styrmand, i henholdsvis 1953, 1955 og 1956.

OL-medaljer 
 1956:  Sølv i toer uden styrmand

Referencer

Eksterne henvisninger 

Roere fra Sovjetunionen
Roere fra Rusland
Viktor Ivanov (roer)

Viktor Nikolajevitj Ivanov (på russisk: Виктор Николаевич Иванов) (21. september 1930 - 14. august 2003) var en russisk roer fra Moskva.

Ivanov vandt sølv i toer uden styrmand for Sovjetunionen ved OL 1956 i Melbourne. Hans makker i båden var Igor Buldakov. Parret blev i finalen slået af amerikanerne James Fifer og Duvall Hecht, mens Josef Kloimstein og Alfred Sageder fra Østrig fik bronze. Det var de eneste lege Ivanov deltog i.

Ivanov og Buldakov vandt desuden hele tre EM-guldmedaljer i toer uden styrmand, i henholdsvis 1953, 1955 og 1956.

OL-medaljer 
 1956:  Sølv i toer uden styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Moskva
Olympiske sølvmedaljevindere fra Sovjetunionen
Michel Knuysen

Michel Jules Lodewijk Knuysen (født 25. oktober 1929, død 6. maj 2013) var en belgisk roer.

Knuysen roede især toer uden styrmand sammen med Bob Baetens. De to belgiere blev europamestre i 1951 og var dermed blandt favoritterne ved OL 1952 i Helsinki. 

Ved OL 1952 blev de blot nummer tre i det indledende heat, men vandt derpå opsamlingsheatet og semifinaleopsamlingsheatet. I finalen førte belgierne et stykke af vejen, men blev til sidste uventet besejret af den amerikanske duo Charlie Logg og Tom Price, der vandt med næsten tre sekunders forspring til Knuysen og Baetens, mens schweizerne Hans Kalt og Kurt Schmid fik bronze.

Knuysen og Baetens vandt EM-sølv i 1953 og 1955, mens de vandt EM-bronze i 1956. Ved OL 1956 i Melbourne blev de sidst i deres indledende heat og i opsamlingsheatet og var dermed ude af turneringen.

Efter sin rokarriere blev Knuysen leder i et sejlfabrikationsfirma.

OL-medaljer 
 1952:  Sølv i toer uden styrmand

Referencer

Eksterne henvisninger 

Roere fra Belgien
Deltagere for Belgien ved sommer-OL 1952
Deltagere for Belgien ved sommer-OL 1956
Olympiske sølvmedaljevindere fra Belgien
Bob Baetens

Robert "Bob" Frédérik Louis Baetens (født 28. oktober 1930, død 19. oktober 2016) var en belgisk roer fra Antwerpen.

Baetens roede toer uden styrmand sammen med Michel Knuysen. De to belgiere blev europamestre i 1951 og var dermed blandt favoritterne ved OL 1952 i Helsinki. 

Ved OL 1952 blev de blot nummer tre i det indledende heat, men vandt derpå opsamlingsheatet og semifinaleopsamlingsheatet. I finalen førte belgierne et stykke af vejen, men blev til sidste uventet besejret af den amerikanske duo Charlie Logg og Tom Price, der vandt med næsten tre sekunders forspring til Knuysen og Baetens, mens schweizerne Hans Kalt og Kurt Schmid fik bronze.

Knuysen og Baetens vandt EM-sølv i 1953 og 1955, mens de vandt EM-bronze i 1956. Ved OL 1956 i Melbourne blev de sidst i deres indledende heat og i opsamlingsheatet og var dermed ude af turneringen.

Efter sin aktive karriere forblev Baetens involveret i rosporten. Han var medlem af bestyrelsen i ARV, sin klub i Antwerpen, og ansvarlig for klubbens baner. Endvidere var han med til at stifte det flamske roforbund og var ansvarlig for udtagelser til internationale stævner i 1970'erne, heriblandt til OL 1976.

OL-medaljer 
 1952:  Sølv i toer uden styrmand

Referencer

Eksterne henvisninger 

Roere fra Belgien
Personer fra Antwerpen
Deltagere for Belgien ved sommer-OL 1952
Deltagere for Belgien ved sommer-OL 1956
Olympiske sølvmedaljevindere fra Belgien
Josef Kalt

Josef Kalt (20. september 1920 - 21. februar 2012) var en schweizisk roer.

Kalt vandt (sammen med sin lillebror Hans Kalt) sølv i toer uden styrmand ved OL 1948 i London. Jack Wilson og Ran Laurie fra Storbritannien vandt guld, mens Felice Fanetti og Bruno Boni fra Italien fik bronze. Det var de eneste lege Kalt deltog i.

OL-medaljer 
 1948:  Sølv i toer uden styrmand

Referencer

Eksterne henvisninger 

Roere fra Schweiz
Cyril Stiles

Cyril Alec "Bob" Stiles (10. oktober 1904 - 5. marts 1985) var en newzealandsk roer, født i Sydafrika.

Stiles vandt sølv i toer uden styrmand ved OL 1932 i Los Angeles. Hans makker i båden var Rangi Thompson. I finalen blev newzealænderne kun slået af den britiske båd roet af Lewis Clive og Hugh Edwards, mens Polens Henryk Budziński og Jan Mikołajczak kom ind på tredjepladsen. Ved de samme lege deltog han i New Zealands otter, der dog ikke vandt medalje.

OL-medaljer 
 1932:  Sølv i toer uden styrmand

Referencer

Eksterne henvisninger 

Roere fra New Zealand
Rangi Thompson

Frederick Haughton "Rangi" Thompson (31. marts 1908 - 15. december 1971) var en newzealandsk roer, født i Christchurch.

Thompson vandt sølv i toer uden styrmand ved OL 1932 i Los Angeles. Hans makker i båden var Cyril Stiles. I finalen blev newzealænderne kun slået af den britiske båd roet af Lewis Clive og Hugh Edwards, mens Polens Henryk Budziński og Jan Mikołajczak kom ind på tredjepladsen. Ved de samme lege deltog han i New Zealands otter, der dog ikke vandt medalje.

OL-medaljer 
 1932:  Sølv i toer uden styrmand

Referencer

Eksterne henvisninger 

Roere fra New Zealand
Personer fra Christchurch
Terence O'Brien

Terence Noel O'Brien (23. december 1906 - 19. december 1982) var en engelsk roer.

O'Brien vandt sølv for Storbritannien i toer uden styrmand ved OL 1928 i Amsterdam. Hans makker i båden var Robert Nisbet. I finalen blev briterne kun slået af den tyske båd roet af Bruno Müller og Kurt Moeschter, mens USA's Paul McDowell og John Schmitt kom ind på tredjepladsen.

OL-medaljer 
 1928:  Sølv i toer uden styrmand

Referencer

Eksterne henvisninger 

Roere fra Storbritannien
Robert Nisbet

Robert Archibald "Archie" Nisbet (23. november 1900 - 13. september 1996) var en engelsk roer fra London.

Nisbet vandt sølv for Storbritannien i toer uden styrmand ved OL 1928 i Amsterdam. Hans makker i båden var Terence O'Brien. I finalen blev briterne kun slået af den tyske båd roet af Bruno Müller og Kurt Moeschter, mens USA's Paul McDowell og John Schmitt kom ind på tredjepladsen.

OL-medaljer 
 1928:  Sølv i toer uden styrmand

Referencer

Eksterne henvisninger 

Roere fra Storbritannien
Personer fra London